laion/Wikipedia-Exotic huggingface dataset:
ריצ'רד מקייב

ריצ'רד מקייב (באנגלית: Richard McCabe; נולד ב-1960 בשם ויליאם מקייב) הוא שחקן סקוטי שידוע מהופעותיו בתפקידים קלאסיים. הוא אמן עמית בלהקה השייקספירית המלכותית (RSC). ויליאם מקייב נולד בגלאזגו שבסקוטלנד לאב סקוטי ולאם צרפתייה. מקייב גדל בסאסקס עקב מות אביו ונישואיה השניים של אמו. הוא למד באקדמיה המלכותית לאמנות הדרמה (RADA), ונרשם בשם ריצ'רד באיגוד השחקנים (Equity) כמחווה למורה לאנגלית שהיווה לו מקור השראה. ב-7 ביוני 2015 זכה מקייב בפרס טוני לשחקן הטוב ביותר על הופעתו בהפקה בברודוויי של המחזה "The Audience" בכיכובה של הלן מירן בתפקיד המלכה אליזבת השנייה. מירן עצמה זכתה בפרס טוני לשחקנית הטובה ביותר. ב-28 באפריל 2013 זכה מקייב בפרס אוליבייה לשחקן המשנה הטוב ביותר על הופעתו בתפקיד ראש הממשלה הרולד וילסון בהפקה המקורית של המחזה "The Audience" שהוצג בתיאטרון גילגוד. ב-1994 היה מקייב מועמד לפרס אוליבייה על הופעתו בתפקיד אוטוליקוס במחזה "אגדת חורף" בהפקת הלהקה השייקספירית המלכותית. מקייב הוא אמן עמית בלהקה השייקספירית המלכותית (RSC). הוא מוכר מהופעותיו בתפקידים שונים בקומדיות (פאק, אוטוליקוס, תרסיטס, אפמאנטוס) ובדרמות (יאגו, פלמינאו). הוא שיחק בתפקיד הראשי במחזה "המלך ג'ון". ב-1989 זכה לראשונה להכרה כששיחק בתפקיד פאק בהפקה של "חלום ליל קיץ" בה הופיעו פיות פאנק (punk) והתפאורה הייתה של מגרש גרוטאות. במחזה "אגדת חורף" הופיע מקייב על הבמה במערכה השלישית כשהוא תלוי על צרור של בלונים ענקיים (1992–1993). הופעתו הראשונה בתפקיד ראשי הייתה ב-1993 כשגילם את דמותו של כריסטופר מרלו במחזה "School of Night" מאת פיטר ולאן, מחזה חדש בהזמנת ה-RSC לציון 400 שנה למותו של מרלו. תפקידים חשובים נוספים של מקייב הם התפקיד הראשי במחזה "המלך ג'ון" (2006), יאגו במחזה "אותלו" לצדו של ריי פירון (1999–2000), ופלמינאו במחזה "White Devil" מאת ג'ון ובסטר (1996–1997). בספטמבר ובאוקטובר 2012 שיחק מקייב בתפקיד רומיאו מבוגר לצדה של קתרין האנטר בתפקיד יוליה במחזה בשם "A Tender Thing", עיבוד ל"רומיאו ויוליה" מאת בן פאוור, שביימה הלנה קאוט האוסון. בשנים 1999 ועד 2001 גילם את המלט במחזה "המלט" בהפקה של תיאטרון רפרטוארי בברמינגהאם בבימויו של ביל אלכסנדר. ב-2001 השתתף בפסטיבל המלט בטירת אלסינור בדנמרק. מ-2005 הוא מופיע בפסטיבל התיאטרון של צ'יצ'סטר בתפקידים שונים בהם התפקיד הראשי במחזה "Scapino or The Trickster" מאת מולייר. ב-2010 שיחק בתפקיד המבקר מון במחזה "אינספקטור האונד האמיתי" מאת טום סטופארד ואת מר פאף במחזה "The Critic" מאת שרידן בתיאטרון מינרווה. ב-2008 החל מקייב לגלם את סוון נייברג בסדרת הטלוויזיה הבריטית "וולנדר". מקייב חי בסאסקס עם בת זוגו פוטיני דימו (Fotini Dimou). 1994 - היה מועמד לפרס אוליבייה לשחקן המשנה הטוב ביותר 2013 - זכה בפרס אוליבייה לשחקן המשנה הטוב ביותר 2015 - זכה בפרס טוני לשחקן הטוב ביותר במחזה ריצ'רד מקייב, במסד הנתונים הקולנועיים IMDb (באנגלית) ריצ'רד מקייב, באתר AllMovie (באנגלית) ריצ'רד מקייב, במסד הנתונים הקולנועיים KinoPoisk (ברוסית) "The Audience – Awards". Theaudiencebroadway.com. אורכב מ-המקור ב-2015-12-03. נבדק ב-12 בדצמבר 2015. {{cite web}}: (עזרה) "BWW TV: THE AUDIENCE's Richard McCabe on His Tony Win - 'It's a Good Award When It's Got Some Weight to It' Video". Broadwayworld.com. נבדק ב-12 בדצמבר 2015. {{cite web}}: (עזרה) "Olivier Awards with MasterCard – Official Site". Olivierawards.com. נבדק ב-2015-12-12. "Richard McCabe Wins Tony Award: Best Featured Actor in a Play 2015". Hollywood Reporter. נבדק ב-2015-12-12.
גלאי מעטפת

גלאי מעטפת (באנגלית: Envelope detector) הוא מעגל אלקטרוני שמקבל אות בתדר גבוה, ומוציא את המעטפת של אותו האות. הוא משמש לגילוי מידע שאופנן באפנון AM. המעגל החשמלי שמממש את גלאי המעטפת מכיל קבל, נגד ודיודה. הקבל נטען במתח ככל שעוצמת האות גדלה, ונפרק מהמתח עליו דרך הנגד כשעוצמת האות יורדת. הדיודה גורמת לכך שייכנס מתח למעגל אם ורק אם הוא גבוה יותר מהמתח הנוכחי על הקבל, וכך היא מאפשרת לקבל להיטען כשהאות מייצר מתח גבוה, ולהתפרק במהירות כשהוא כבר טעון יותר מעוצמת האות. כל אות AM או FM יכול להיכתב בצורה: x ( t ) = R ( t ) cos ⁡ ( ω t + ϕ ( t ) ) {\displaystyle x(t)=R(t)\cos(\omega t+\phi (t))\,} עבור אות AM, המופע של האות ϕ ( t ) {\displaystyle \phi (t)} קבוע וניתן להתעלם ממנו. התדירות  ω {\displaystyle \omega } קבועה גם כן. מכאן שעלינו לקודד את מידע באות ה־AM במשרעת. R ( t ) {\displaystyle R(t)} נקרא מעטפת האות. נסמן את המידע שאנחנו מעוניינים להעביר ב־ m ( t ) {\displaystyle m(t)} , ונדרוש שהוא יקיים: ∀ t , 1 + m ( t ) > 0 {\displaystyle \forall t,1+m(t)>0} כדי שהמעטפת של האות תהיה כולה מעל ציר הזמן, והשחזור יעבוד כהלכה. מכאן שאות AM נתון על ידי: x ( t ) = C ( 1 + m ( t ) ) cos ⁡ ( ω t ) {\displaystyle x(t)=C(1+m(t))\cos(\omega t)\,} כאשר m ( t ) {\displaystyle m(t)} הוא המידע אותו אנו מעוניינים לקודד מעל האות, C {\displaystyle C} הוא משרעת האות הנושא. כלומר, מתוך המעטפת R ( t ) = C ( 1 + m ( t ) ) {\displaystyle R(t)=C(1+m(t))} ניתן לשחזר באופן מלא את המידע המקודד. במקרה של אות FM, מעטפת האות קבועה ולא נושאת בתוכה מידע. הצורה הפשוטה ביותר של גלאי מעטפת הוא גלאי דיודה. מעגל המשמש גלאי כזה מתואר בציור למעלה. המעגל מכיל דיודה בכניסתו, וקבל ונגד מחוברים במקביל. מוצא המעגל הוא המתח על הקבל. אם גודלי הקבל והנגד נבחרים בצורה נכונה, מוצא המעגל מתאר את השינויים באות הכניסה.
גייל

האם התכוונתם ל... מכתש גייל – מכתש על המאדים הלמה של גייל – משפט במתמטיקה אישים בוב גייל – תסריטאי ובמאי אמריקאי גארט ובר-גייל – שחיין יהודי-אמריקאי גייל (זמרת) נוספים Gale – ספקית תוכן אקדמי ועסקי, המפעילה מאגרי מידע כגון "Academic OneFile" גיל אישים ששמם הפרטי הוא גייל
Interlude (שיר של מוריסי וסוזי סו)

Interlude (בעברית: אינטרלוד; בתרגום לעברית: הפסקה) הוא שיר מאת מוריסי וסוזי סו (מסוזי והבנשיז) שיצא לאור ב-1994. שיתוף הפעולה הזה נכלל ברשימת "עשרת שיתופי הפעולה המוצלחים ביותר" של מגזין "ספין". העטיפה היא גרסה חתוכה של צילום מאת רוג'ר מיין הנקרא "נערה מרקדת ברחוב סאות'האם" כאשר הדוגמנית היא איילין שיקי. השיר הוקלט במהלך הפקת תקליטו של מוריסי Vauxhall and I והופק על ידי הגיטריסט ומנהל המוזיקה שלו, בוז בורר. הגרסה המקורית הוקלטה ב-1968 על ידי הזמרת טימי יורו כפסקול לסרט בעל אותו שם. תחילה, יצר מוריסי קשר עם סוזי בתחילת שנות התשעים עם כוונה להקליט איתה דואט. ב-1993, הוא שלח לה קלטת עם כמה שירים פוטנציאלים שהוא בחר. כולם היו שירים ששרו זמרות כמו ננסי סינטרה ודיון וורוויק. סוזי בחרה בבלדה הזו ומוריסי הסכים. ההקלטה עברה בהצלחה ובורר תיאר את שיתוף הפעולה עם סוזי מאוחר יותר כ-"הנאה צרופה". למרות זאת, לאחר ההקלטה שני הזמרים נפרדו כשלא הצליחו להגיע להסכמה באשר לתוכן הוידאו קליפ. בסופו של דבר, צילומי הווידאו קליפ מעולם לא התרחשו וכל הפרויקט נעצר לכמה חודשים. חברת EMI אויימה שלא לקדם את השיר ללא הווידאו קליפ. למרות שהיה "שיר חורף", כנגד כל הציפיות, הפיצה לבסוף חברת EMI את "Interlude" בקיץ 1994. למרות זאת, מיקומו של השיר במצעד הלהיטים (25 בבריטניה) היה בהתאמה למיקומה של סוזי בתקופה שלאחר עידן 1992 שבו אף פעם לא מוקמה מעל 21 בבריטניה עם להקתה סוזי והבנשיז עם הסינגל "פנים מול פנים". "Interlude" הגיע למקום יותר גבוה מהסינגל הקודם של מוריסי "החזיקו בחברים שלכם", שהתרסק למקום ה-47. "Interlude" יצא לאור גם באירופה באמצעות EMI. בצפון אמריקה, עקב חוסר הסכמה בין חברת "סייר" (חברת התקליטים של מוריסי בארצות הברית) וחברת גפן רקורדס (זו של סוזי סו), התקליט הופץ בכמות מוגבלת. השיר נכלל מאוחר יותר בתקליט אוסף של מוריסי שנקרא Suedehead: The Best of Morrissey. גרסה שלא הופצה קודם לכן, שכללה שירה של מוריסי, הופיעה בתקליט אוסף מ-2011, Very Best of Morrissey. הסינגל התקבל בחיוב על ידי מקנזי וילסון מאתר Allmusic, שגרס ששני האמנים הם "הצמד המוצלח ביותר ברוק המודרני". הפקת הסינגל קצרה שבחים גם כן: ”כלי המיתר ב-"Interlude" הם עוצרי נשימה ומתאימים לכישורי שני האמנים.” "Interlude" (ז'ורז' דלרו / האל שייפר) "Interlude" (גרסה מורחבת) "Interlude" "Interlude" (גרסה מורחבת) "Interlude" (גרסה אינסטרומנטלית) מידע על הסינגל "Interlude" באתר מיוזיק בריינז מידע על היצירה "Interlude" באתר Discogs "Interlude" באתר YouTube "Singles going steady: The Top 10 one-off team-ups of all time". Spin Magazine. April 2007. Page 58. N°9: Morrissey & Siouxsie Interlude 1994. "Two heroes enterwine their voices - Siouxsie's torchily rich, Morrissey's expansively wobbly - for a song about romance that actually doesn't sound doomed." ריאיון לרדיו CFNY טורונטו, סוזי סו, 25 באפריל 1995 Boz Boorer: Q & A Pt 4, 21 בנובמבר 2006, אוחזר 12 במרץ 2016 Interlude - Morrissey & Siouxsie, מקנזי וילסון, אוחזר 12 במרץ 2016
עונת 1962/1963 בליגה א'

עונת 1962/1963 בליגה א' הייתה העונה השמינית של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 16 קבוצות. בתום העונה סיימה הפועל רמת גן במקום הראשון והעפילה לליגה העליונה לקראת עונת 1963/1964. בנוסף אליה העפילו לליגה העליונה גם הפועל לוד ומכבי שעריים. הפועל צפת ומכבי רמלה ירדו ליגה. בסיום העונה הוחלט שעונת 1963/1964 בליגה א' תהיה בשיטת בתים. 1. על משחק בין הקבוצות לא הוענקו נקודות בגלל מהומה במהלך המשחק. טבלת התחרות
עונת 1963/1964 בליגה א'

עונת 1963/1964 בליגה א' הייתה העונה התשיעית של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 28 קבוצות, 14 קבוצות בכל בית. את העונה הסדירה סיימו מכבי נתניה ובית"ר תל אביב במקום הראשון ועלו לליגה העליונה לעונת 1964/1965. ארבע הקבוצות האחרונות, שתיים מכל מחוז, ירדו ליגה. טבלת התחרות
פרידה בוקארה

דניאל פרידה הלן בּוֹקָארָה (בצרפתית: Danielle Frida Hélène Boccara;‏ 29 באוקטובר 1940, קזבלנקה, מרוקו הצרפתית – 1 באוגוסט 1996, פריז, צרפת) הייתה זמרת יהודייה-צרפתייה אשר ייצגה את צרפת באירוויזיון בשנת 1969 וזכתה במקום הראשון, בצוותא עם שלוש מבצעות נוספות. פרידה בוקארה נולדה בקזבלנקה למשפחה יהודית תוניסאית ממוצא איטלקי אשר היגרה מתוניסיה למרוקו הצרפתית. בשלהי שנות ה-50 של המאה ה-20 היגרה המשפחה לפריז ופרידה החלה את הקריירה המוזיקלית שלה כזמרת. ב-1969 ייצגה את צרפת בתחרות האירוויזיון שנערכה במדריד עם השיר "Un jour, un enfant". התחרות הסתיימה בשוויון מרובע בין פרידה בוקארה, לולו מבריטניה עם השיר "Boom Bang a Bang", לני קור מהולנד עם השיר "De troubadour" וסלומה מספרד עם השיר "Vivo cantando", וכל ארבע הזמרות הוכרזו מנצחות. לאחר תחרות האירוויזיון המשיכה בוקארה בקריירה ענפה והקליטה אלבומי מוזיקה במגוון סוגות ושפות. היא ביקרה והופיעה גם בישראל. ב-1996 הלכה פרידה בוקארה לעולמה לאחר מחלה והיא בת 55. מדיה וקבצים בנושא פרידה בוקארה בוויקישיתוף אתר האינטרנט הרשמי של פרידה בוקארה פרידה בוקארה, סרטונים בערוץ היוטיוב פרידה בוקארה, במסד הנתונים הקולנועיים IMDb (באנגלית) פרידה בוקארה, באתר ספוטיפיי פרידה בוקארה, באתר Last.fm (באנגלית) פרידה בוקארה, באתר AllMusic (באנגלית) פרידה בוקארה, באתר MusicBrainz (באנגלית) פרידה בוקארה, באתר דיזר פרידה בוקארה, באתר Yandex.Music (ברוסית) פרידה בוקארה, באתר Discogs (באנגלית) פרידה בוקארה, באתר Genius פרידה בוקארה, באתר SecondHandSongs מילות השיר " Un jour, un enfant", באתר diggiloo.net פרידה בוקארה, באתר "Find a Grave" (באנגלית) אירוויזיון 1969 באתר האירוויזיון הרשמי (באנגלית). פרידה בוקארה תקציר ביוגרפי, באתר אמזון (באנגלית). נדב גליק, זוכת האירוויזיון שהתגיירה ועלתה לישראל מצפה לניצחון של הולנד, באתר Xnet‏, 13 במאי 2019 Virginia R. Domínguez, People as Subject, People as Object: Selfhood and Peoplehood in Contemporary Israel, Univ of Wisconsin Press, 1989, pp204.(באנגלית).
עונת 1964/1965 בליגה א'

עונת 1964/1965 בליגה א' הייתה העונה העשירית של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה הסדירה סיימו הפועל מחנה יהודה והפועל באר שבע במקום הראשון והעפילו לליגה העליונה לעונת 1965/1966. ארבע הקבוצות האחרונות, שתיים מכל בית, ירדו ליגה. טבלת התחרות
S/2003 J 23

S/2003 J 23 הוא אחד מירחיו של כוכב הלכת צדק. S/2003 J 23 התגלה בשנת 2003 על ידי קבוצת אסטרונומים מאוניברסיטת הוואי שהודרכה על ידי סקוט שפרד. לאחר גילוי קוטלג בשם S/2003 J 23. קוטרו של S/2003 J 23 הוא 2 קילומטרים והמהירות אשר בה הוא מקיף את צדק היא 2.34 ק"מ לשנייה. רדיוס מסלולו של S/2003 J 23 סביב צדק הוא 22,740,000 ק"מ ומשך זמן הקפתו את צדק הוא 700.538 ימים. S/2003 J 23 בעל אלבדו של 0.04 ואקסצנטריות של 0.274. S/2003 J 23 בעל בהירות נראית של 23.6 וצפיפות של 2.6 גרם/סמ"ק. S/2003 J 23 משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה, ספונדה. מדיה וקבצים בנושא S/2003 J 23 בוויקישיתוף
עונת 1965/1966 בליגה א'

עונת 1965/1966 בליגה א' הייתה העונה ה-11 של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה הסדירה סיימו במקום הראשון מכבי חיפה (ששיחקה בליגה א' עונה אחת בלבד) וסקציה נס ציונה ועלו לליגה העליונה לקראת עונת 1966/1968. ארבע הקבוצות האחרונות ירדו ליגה. טבלת התחרות
זמאן

זמאן (בטורקית: Zaman) הוא עיתון יומי טורקי מרכזי שנוסד בשנת 1986. בתחילה תמך העיתון במפלגת הצדק והפיתוח הטורקית, אך בהדרגה הפך לביקורתי יותר ויותר כלפי המפלגה ובפרט כלפי נשיא טורקיה, רג'פ טאיפ ארדואן. בשנת 2014 תפוצת העיתון עברה את הרף של מיליון העתקים. בעיתון היו מהדורות ב-10 שפות כולל Today's Zaman באנגלית. החל משנת 1995 הייתה גרסה ממוחשהת. ב-4 במרץ 2016 נלקחה השליטה על העיתון בידי ממשלת טורקיה, צעד שספג גינוי מצד פעילים רבים וכלי תקשורת בינלאומיים.. ביולי 2016 העיתון נסגר. אתר האינטרנט הרשמי של זמאן אתר האינטרנט הרשמי של זמאן אתר האינטרנט הרשמי של זמאן זמאן, ברשת החברתית אקס (טוויטר) אטילה שומפלבי והלל לוריא כהן, עורכת בכירה ב"זמאן" ל-ynet: "זו התמוטטות הדמוקרטיה הטורקית", באתר ynet, 6 במרץ 2016 עמית ולדמן, ‏אחרי ההשתלטות: העיתון "זמאן" מיישר קו, באתר ‏מאקו‏, 6 במרץ 2016 כתבה על השתלטות ממשלת טורקיה על עיתון "זמאן" באתר ה-BBC רויטרס, צרפת: תפיסת העיתון זמאן – מהלך בלתי מקובל, באתר nrg‏, 7 במרץ 2016 ערך זה הוא קצרמר בנושא עיתונים ובנושא טורקיה. אתם מוזמנים לתרום לוויקיפדיה ולהרחיב אותו.
משה עמיר

משה עמיר (14 בפברואר 1932 - 7 באוקטובר 2002) היה קצין בדרגת אלוף-משנה בצה"ל. מייסד והמנכ"ל הראשון של ארגון "צוות" - ארגון גמלאי צה"ל. עמיר נולד להורים יוצאי תימן, גדל והתחנך בשכונת כרם התימנים בדרום תל אביב. בשנת 1951 התגייס לצה"ל ובחר במסלול קצונה. מילא תפקידי מטה וכוח אדם ביחידות שדה. בין השאר שימש קצין השלישות החטיבתי בחטיבת הצנחנים, בחטיבת הראל, בחטיבה 14 במלחמת ששת הימים, בחטיבה 7, וקצין כוח אדם בגייסות השריון. באפריל 1970 מונה לקצין השלישות של אוגדת הכוחות המשוריינים בסיני, בתקופת מלחמת ההתשה. ביוני 1976 מונה לקצין השלישות הפיקודי של פיקוד הצפון תחת פיקודו של רפאל איתן, ובהמשך שימש מפקד בה"ד 11 ורמ"ח בקרה וארגון באגף כוח אדם במטכ"ל (אכ"א). לאחר פרישתו מהשירות, שימש שליח מיוחד של מדינת ישראל לנושא החזרת ישראלים מארצות הברית וקנדה. עם שובו ארצה הקים את רשות התעסוקה של "צוות" - ארגון גמלאי צה"ל. באוקטובר 1994 התמנה למנכ"ל הראשון של "צוות". היה חבר הנהלה בעמותת "יד לשריון" ושימש יו"ר של אחת מוועדותיה. טיפל בנושאים של משפחות שכולות בעמותה וסייע רבות באיתור השמות של חללי השריון במהלך הקמת כותל השמות באתר יד לשריון בלטרון. באתר ההנצחה של חיל השריון בלטרון ישנו קיר הנצחה המתעד את קורות חייו של משה עמיר. ביטחון 50 : צה"ל, קהיליית המודיעין, משרד הביטחון נחמן שי (עורך), הוצאת משרד הביטחון, 1998, עמוד ינואר-אפריל 86, עמוד ספטמבר-דצמבר 94 אתר "Billiongraves" רותי קדוש, לא הכנתי שיעורים, המפקד!, באתר מעריב, ‏02.07.2003
גבריאלה ריינש

גבריאלה "גבי" ריינש-קרמר (בגרמנית: Gabriele "Gabi" Reinsch-Kramer; נולדה ב-23 בספטמבר 1963 בקוטבוס) היא אתלטית מזרח גרמניה בעבר, שיאנית העולם ו-3 פעמים ברציפות (1988 - 1990) סגנית אלופת מזרח גרמניה בזריקת דיסקוס. ריינש נולדה בקוטבוס, שבמדינת ברנדנבורג. היא החלה להתחרות בגיל 14 ובתחילת דרכה התאמנה בהדיפת כדור ברזל ובקפיצה לגובה. באליפות אירופה לנוער בשנת 1981 זכתה במדליית כסף בהדיפת כדור ברזל בתוצאה של 17.03 מטר. שנה לאחר מכן, עברה לענף זריקת הדיסקוס. באוניברסיאדה שנערכה בזאגרב, קרואטיה (באותה העת יוגוסלביה) בשנת 1987 זכתה ריינש במדליית כסף בזריקת דיסקוס בתוצאה של 64.12 מטר. ב-9 ביולי 1988 בתחרות שנערכה בנויברנדנבורג שבמדינת מקלנבורג-מערב פומרניה שבגרמניה, שברה ריינש את שיא העולם בזריקת דיסקוס לנשים עם זריקה למרחק של 76.80 מטר, שיפור ב-2.24 מטר לשיאה בן ה-4 שנים של זדנקה סילבה מצ'כוסלובקיה (74.56 מטר). שיאה של ריינש טרם נשבר (2021) אם כי מרטינה הלמן הצליחה לזרוק דיסקוס למרחק של 76.92 מטר ו-78.14 מטר ב-6 בספטמבר 1988, אך תוצאות אלה נמדדו בתחרות לא רשמית ולכן לא נחשבו כשיא עולם חדש. חודשיים וחצי לאחר שקבעה את שיאה, באולימפיאדת סיאול (1988), סיימה ריינש רק במקום שביעי בזריקת דיסקוס בתוצאה של 67.26 מטר. ריינש שיפרה את שיאה האישי ב-9.62 מטרים, שעמד על 67.18 מטר בשנת 1987, לשיא עולם של 76.80 מטר. הדבר העלה חשד שהשתמשה באימרוץ. באוניברסיאדה שנערכה בדיסבורג, במדינת נורדריין-וסטפאליה שבגרמניה בשנת 1989 זכתה ריינש פעם שנייה ברציפות במדליית כסף בזריקת דיסקוס בתוצאה של 65.20 מטר. באליפות אירופה שנערכה בספליט, קרואטיה בשנת 1990 סיימה ריינש במקום רביעי בזריקת דיסקוס בתוצאה של 66.08 מטר. זריקת דיסקוס: 76.80 מטר (1988), שיא עולם התפתחות שיא העולם בזריקת דיסקוס (ויקיפדיה האנגלית) מדיה וקבצים בנושא גבריאלה ריינש בוויקישיתוף גבריאלה ריינש, באתר הוועד האולימפי הבין-לאומי גבריאלה ריינש, באתר olympedia.org גבריאלה ריינש, באתר התאחדות האתלטיקה הבין-לאומית גבריאלה ריינש, באתר Track and Field (נשים) רשימת כל האתלטיות הזוכות באוניברסיאדות, באתר gbrathletics (באנגלית)
Dangerous Woman

Dangerous Woman (בעברית: אישה מסוכנת) הוא אלבום האולפן השלישי של הזמרת האמריקאית אריאנה גרנדה, האלבום יצא ב-20 במאי 2016. הסינגל הראשון שנושא את שם האלבום יצא ב-11 במרץ 2016. גרנדה החלה להקליט שירים עבור האלבום לאורך כל הקיץ והסתיו של 2015 ובין ההופעות בסיבוב ההופעות "The Honeymoon Tour" עם חבריה טומי בראון וויקטוריה מונה שכתבו ביחד איתה את השירים. במקור, האלבום תוכנן להיקרא "Moonlight" אך ככל שאלבומה של גרנדה התפתח, היא החליטה שהשם "Dangerous Woman" יתאים יותר כי הוא מייצג את התבגרותה בעולם המוזיקה ומציג אותה כאדם חזק יותר. ב-30 באוקטובר 2015, הוציאה את הסינגל "Focus", למרות הביקורות השליליות בעיקר על השיר הוא זכה להצלחה והגיע למקום ה-7 במצעד הפזמונים האמריקאי בילבורד הוט 100 ונכנס לעשירייה הפותחת ביותר מ-15 מצעדים בעולם, הסינגל תוכנן להיות הסינגל המוביל מהאלבום אך לבסוף החליטה גרנדה לא להכניס אותו לאלבום כלל (למעט גרסת הדלוקס של האלבום שיצאה ביפן) משום שהסגנון המוזיקלי שלו שונה מהסגנון המוזיקלי של שאר השירים באלבום ובכך פרסמה גרנדה שהאלבום יהיה אלבום R&B בדומה לאלבום הראשון שלה ולא אלבום פופ בדומה לאלבום השני שלה. גרנדה אישרה בטעות בראיון שיהיו לה באלבום החדש רק ארבעה שיתופי פעולה, שניים מהם אושרו עם הראפר ליל ויין, זמרת הבלוז מייסי גריי, הראפר פיוצ'ר והראפרית ניקי מינאז'. בתחילת אפריל, הופיעה הזמרת עם ניקי מינאז' בלאס וגאס ושרה בפעם הראשונה את שיתוף הפעולה שלה עם הזמרת מייסי גריי "Leave Me Lonely". גרנדה הופיעה בטקס ה-MTV עם השיר "Dangerous Woman" עם הזמר והנגן המוכר ג'יימס רוברט והייתה לבושה בשמלה ורודה במחווה למרילין מונרו. הסינגל הראשון מהאלבום הוא "Dangerous Woman" שגם נושא את שם האלבום. הוא יצא ב-11 במרץ 2016 ותוך 24 שעות מיציאתו הוא הגיע למקום הראשון במצעד השירים של iTunes ביותר מ-30 מדינות והגיע למקום ה-10 במצעד הפזמונים האמריקאי בילבורד הוט 100 בשבוע הראשון ליציאתו ולמקום ה-8 בשיאו. ב-31 במרץ, יצא הווידאו קליפ לשיר. השיר "Into You" הוא הסינגל השני מתוך האלבום ויצא ב-6 במאי 2016. הוא הגיע למקום 13 בארצות הברית, וזכה להצלחה פושרת שם, אבל זכה להצלחה באירופה ונכנס ל-Top 10 ביותר מ-10 מצעדים. השיר "Side to Side" בהשתתפות ניקי מינאז' הוא הסינגל השלישי מתוך האלבום ויצא ב-28 באוגוסט 2016 במהלך טקס ה-VMA. השיר זכה להצלחה בינלאומית ונכנס ל-Top 10 ביותר מ-20 מצעדים ברחבי העולם. השיר "Everyday" הוא הסינגל הרביעי מתוך האלבום ויצא ב-10 בינואר 2017, השיר זכה להצלחה נמוכה יחסית לשאר השירים של הזמרת (מקום 55 בארצות הברית ו-132 בבריטניה). "Be Alright" יצא כסינגל שיווקי לאלבום ב-18 במרץ. "Let Me Love You" בהשתתפות הראפר ליל ויין הודלף לאינטרנט ב-17 באפריל שעות ספורות לפני שהזמרת התכוונה להוציא אותו, משמש כסינגל השיווקי השני. "Jason's Song (Gave It Away)" יצא ב-16 בספטמבר בעקבות הופעתה בתוכניתו של ג'ימי פאלון. מידע על האלבום Dangerous Woman באתר MusicBrainz מידע על האלבום Dangerous Woman באתר AllMusic האלבום Dangerous Woman באתר Discogs ARIA Accreditations Documents, Dropbox (באנגלית)
Dangerous Woman (שיר)

Dangerous Woman (בעברית: אישה מסוכנת) הוא שיר של הזמרת האמריקאית אריאנה גרנדה. השיר יצא לאור ב-11 במרץ 2016 כסינגל הראשון מתוך האלבום השלישי של גרנדה שנושא את אותו השם, תוך 24 שעות מיציאתו השיר הוא הגיע למקום הראשון במצעדי השירים של iTunes ביותר מ-30 מדינות ודורג במקום ה-10 במצעד הפזמונים האמריקאי בילבורד הוט 100 בשבוע הראשון ליציאתו ומקום שמיני בשיאו. גרנדה הופיעה עם השיר בסאטרדיי נייט לייב. ב-31 במרץ גרנדה הוציאה את הקליפ לשיר. מידע על הסינגל "Dangerous Woman" באתר מיוזיק בריינז מידע על השיר "Dangerous Woman" באתר AllMusic סרטון השיר "Dangerous Woman" באתר יוטיוב [1] [2] מידע על Dangerous Woman, באתר המצעד האוסטרי, ארכיון מידע על Dangerous Woman, באתר המצעד האיטלקי, ארכיון מידע על Dangerous Woman, באתר המצעד הגרמני מידע על Dangerous Woman, באתר מצעד דנמרק מידע על Dangerous Woman, באתר המצעד הנורווגי מידע על Dangerous Woman, באתר המצעד של ניו זילנד מידע על Dangerous Woman, באתר המצעד הספרדי מידע על Dangerous Woman, באתר המצעד הצרפתי, ארכיון מידע על Dangerous Woman, באתר המצעד השוודי
עונת 1966/1968 בליגה א'

עונת 1966/1968 בליגה א' הייתה העונה ה-12 של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה הסדירה סיימו הפועל כפר סבא ובית"ר ירושלים במקום הראשון והעפילו לליגה העליונה לקראת עונת 1968/1969. ארבע הקבוצות האחרונות ירדו ליגה. טבלת התחרות
WOH G64

WOH G64  הוא כוכב על-ענק אדום בגלקסיית ענן מגלן הגדול, גלקסיית לוויין של גלקסיית שביל החלב, בקבוצת הכוכבים הדרומית דג זהב. מרחקו של הכוכב מכדור הארץ הוא 168,000 שנות אור (50,000 פרסק), והוא מהכוכבים הגדולים ביותר שנצפו.  ל-WOH G64 רדיוס של 1,540 רדיוסי שמש או 1.07 מיליארד קילומטר, ונפחו גדול פי 3.65 מיליארד מנפח השמש. לו היה ממוקם במרכז מערכת השמש, היה מגיע עד מסלולו של כוכב הלכת צדק. מדיה וקבצים בנושא WOH G64 בוויקישיתוף WOH G64, בבסיס הנתונים SIMBAD לגרמי שמיים אסטרונומיים
עונת 1968/1969 בליגה א'

עונת 1968/1969 בליגה א' הייתה העונה ה-13 של ליגה א' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 32 קבוצות, 16 קבוצות בכל בית. את העונה סיימו מכבי פתח תקווה ובית"ר תל אביב במקומות הראשונים והעפילו לליגה העליונה לקראת עונת 1969/1970. ארבע הקבוצות האחרונות ירדו ליגה. טבלת התחרות
רובן סוברינו

רובן סוברינו פוסלו (בספרדית: Rubén Sobrino Pozuelo; נולד ב-1 ביוני 1992) הוא כדורגלן ספרדי המשחק בקבוצת הכדורגל קאדיס כחלוץ. ביולי 2008, כשהיה בן 16, הצטרף סוברינו לקבוצת הנערים של ריאל מדריד ב'. בעונת 2011/2012 ערך סוברינו את הופעת הבכורה שלו בקבוצת ריאל מדריד ג' כששיחק 77 דקות נגד ראיו מחאדאונה. ב-26 במאי ערך סוברינו את הופעת הבכורה שלו בריאל מדריד ב' כשנכנס כמחליף של חסה נגד אלצ'ה במשחק אשר הסתיים בתוצאה 1–1. ב-7 באוגוסט 2014 עבר סוברינו לקבוצת ליגת הבוגרים של פונפראדינה. ב-28 באוגוסט 2015, הועבר למנצ'סטר סיטי תמורת 250,000 אירו ושכר של 200,000 אירו בשנה. מיד אחרי שעבר למנצ'סטר סיטי הוא הושאל לקבוצת הכדורגל ז'ירונה. ב-14 ביולי 2016 הושאל לעונה לדפורטיבו אלאבס. ב-6 ביולי 2017 חתם באופן קבוע בלאבס. ב-31 בינואר 2019 חתם לשלוש וחצי שנים בולנסיה. ב-31 בינואר 2021 הושאל לקאדיס עד לסוף העונה. ב-30 באוגוסט 2021 חתם באופן קבוע בקאדיס לשלוש שנים. מדיה וקבצים בנושא רובן סוברינו בוויקישיתוף רובן סוברינו, ברשת החברתית אקס (טוויטר) רובן סוברינו, ברשת החברתית אינסטגרם רובן סוברינו, באתר Transfermarkt רובן סוברינו, באתר Soccerway רובן סוברינו, באתר BDFutbol רובן סוברינו, באתר FootballDatabase.eu ערך זה הוא קצרמר בנושא כדורגלנים ספרדים. אתם מוזמנים לתרום לוויקיפדיה ולהרחיב אותו.